钦定古今图书集成/明伦汇编/闺媛典/第017卷 > 临江仙二首 前人
## 钦定古今图书集成/明伦汇编/闺媛典/第017卷 > 临江仙二首 前人

“霜拍井梧干叶坠，翠帷雕槛初寒。薄铅残黛称花冠。
含情无语，延伫倚阑干。杳杳征轮何处去，离愁别
恨千般。不堪心绪正多端。镜奁长掩，无意对孤鸾。”
“暮雨凄凄深院闭，灯前凝坐初更。玉钗低靥鬓云横。
半垂罗幕，相映烛光明。终是有心投汉珮，低头但
理秦筝。燕双鸾偶不胜情。只愁明发，将逐楚云行。”